Diari Oficial de la Generalitat Valenciana


Sumari del DOGV 6394, del 10-11-2010 (2010/11614)

Notificació del laude arbitral emés per la Junta Arbitral del Transport d'Alacant. Expedient número 014/10-A.
-------------------------------------------------------------------------------------------------------------

### Dades del document

Número de DOGV
:   6394

Data del DOGV
:   10-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11338


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude arbitral emés per la Junta Arbitral del Transport d'Alacant. Expedient número 014/10-A. [2010/11669]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Bildutrans, SL, amb domicili a Coslada (Madrid) que s'ha dictat laude en l'expedient 014/10-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent:   
«Alacant, 30 de juny de dos mil deu. A les 12.00 hores es constituïx la Junta Arbitral del Transport d'Alacant a la seu de l'avinguda d'Aguilera núm. 1-6ª, pels membres expressats al marge, a fi de dictar laude arbitral sobre la controvèrsia plantejada en l'expedient 014/10-A, promogut per AT La Espada, SL, amb domicili a Ceutí (Múrcia) contra Bildutrans, SL, amb domicili a Coslada (Madrid) en reclamació: impagament de ports per servicis de transport realitzats el 29 d'agost de 2009 entre Coslada i Alacant per valor de 200,00 euros, més 32,80 en concepte de l'IVA. Comença la vista oral sense la compareixença de la reclamada, tot i haver sigut citada dins del termini i de la forma escaient, segons constància expediental, amb els efectes que determina la vigent legislació més avall arreplegada. Es concedix la paraula al representant de l'actora, Pedro Jesús Campillo López el qual ratifica la seua demanda i la quantia expressades. Així mateix, adjunten a la demanda, com a proves documentals, l'orde de càrrega del servici realitzat, l'albarà justificatiu de l'entrega de la mercaderia en destinació i la facturació. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals del Transport. Admeses pel Col·legi arbitral a instàncies de l'actora les proves documentals proposades i estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per AT La Espada, SL, contra Bildutrans, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb tot el que s'ha exposat procedix que Bildutrans, SL, abone a AT La Espada, SL, la quantitat de 232,00 euros inclòs l'IVA, en concepte de ports després de liquidació. El present laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial que s'haurà de presentar dins dels dos mesos següents a la seua notificació, o d'aclariment, dins dels deu dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats».  
Alacant, 28 de setembre de 2010.- El president: Manuel Gálvez Acero.